ОСНОВНА ШКОЛА  ''ВАСА ПЕЛАГИЋ'' ПАДЕЖ

ПРАВИЛНИК
О БЛИЖЕМ  УРЕЂИВАЊУ  ПОСТУПКА  ЈАВНЕ НАБАВКЕ

ВАСА ПЕЛАГИЋ ОСНОВНА ШКОЛА

ФЕБРУАР  2017. године

На основу члана 22. став 1. Закона о јавним набавкама („Службени гласник РС”, број 124/12, 14/15 и 68/15), а у складу са Правилником о садржини акта којим се ближе уређује поступак јавне набавке унутар наручиоца („Службени гласник РС”, број 83/15), директор ОШ „Васа Пелагић“ Падеж доноси

ПРАВИЛНИК
o ближем уређивању поступка јавне набавке у ОШ „ВАСА ПЕЛАГИЋ“ ПАДЕЖ

Предмет уређивања
Члан 1.
Овим правилником ближе се уређује начин планирања набавки, спровођење поступака јавних набавки и извршење уговора унутар ОШ „Васа Пелагић“  Падеж.
Правилником се уређује начин обављања послова јавних набавки у складу са законом којим се уређују јавне набавке (у даљем тексту: Закон), а нарочито се уређује начин планирања набавки (критеријуми, правила и начин одређивања предмета јавне набавке и процењене вредности, начин испитивања и истраживања тржишта), одговорност за планирање, циљеви поступка јавне набавке, начин извршавања обавеза из поступка, начин обезбеђивања конкуренције, спровођење и контрола јавних набавки, начин праћења извршења уговора о јавној набавци.

Основне одредбе
Члан 2.
Примена
ОШ „Васа Пелагић“ Падеж по питањима планирања набавки, спровођењa поступака јавних набавки, извршење уговора и контролу јавних набавки функционише као једна организациона јединица.
Члан 3.
Појмови
Јавном набавком сматра се прибављање добара или  услуга или  уступање извођења радова, у складу са прописима којима се уређују јавне набавке и овим правилником.
Послови јавних набавки су: планирање јавне набавке; спровођење поступка јавне набавке, укључујући али не ограничавајући се на учешће у комисији за јавну набавку; израда конкурсне документације; израда аката у поступку јавне набавке; израда уговора о јавној набавци; праћење извршења јавне набавке; сви други послови који су повезани са поступком  јавне набавке.
План јавних набавки је годишњи план јавних набавки наручиоца  које  ће наручилац спроводити у току календарске године и који садржи податке из члана 51. Закона и подзаконског акта којим се уређује форма плана јавних набавки и начин објављивања плана јавних набавки на Порталу јавних набавки.

Понуђач је лице које у поступку јавне набавке понуди добра, пружање услуга или извођење радова.
Добављач је понуђач са којим је закључен оквирни споразум или уговор о јавној набавци.
Уговор о јавној набавци је теретни уговор закључен у писаној или електронској форми између једног или више понуђача и једног или више наручилаца,  који  за  предмет има набавку добара, пружање услуга  или извођење радова.
Уговор о јавној набавци (у даљем тексту: уговор) се закључује након спроведеног отвореног и рестриктивног поступка, а може да се закључи и након спроведеног квалификационог поступка, преговарачког поступка са објављивањем позива за подношење понуда, преговарачког поступка без објављивања позива за подношење понуда, конкурентног дијалога, конкурса за дизајн и поступка јавне набавке мале вредности, ако су за то испуњени Законом прописани  услови.

Члан 4.
Циљеви правилника
Циљ правилника је да се набавке спроводе у складу са Законом, да се обезбеди једнакост, конкуренција и заштита понуђача од било ког вида дискриминације, да се обезбеди благовремено прибављање добара, услуга и радова уз најниже трошкове и у складу са објективним потребама ОШ ''Васа Пелагић'' Падеж.
Општи циљеви овог правилника су:
1)	јасно и прецизно уређивање и усклађивање обављања свих послова јавних набавки, а нарочито планирања, спровођења поступка и праћења извршења уговора о јавним набавкама;
2)	утврђивање обавезе писане комуникације у поступку јавне набавке и у вези са обављањем послова јавних набавки;
3)	евидентирање свих радњи и аката током планирања, спровођења поступка и извршења уговора о јавним набавкама;
4)	уређивање овлашћења и одговорности у свим фазама јавних набавки;
5)	контрола планирања, спровођења поступка и извршења јавних набавки;
6)	дефинисање услова и начина професионализације и усавршавања запослених који обављају послове јавних набавки, са циљем правилног, ефикасног и економичног обављања послова из области јавних набавки;
7)	дефинисање општих мера за спречавање корупције у јавним набавкама.

Начин планирања набавки
Члан 5.
Правилникoм се уређују поступак планирања набавки, рокови израде и доношења плана јавних набавки и измена плана јавних набавки, овлашћења и одговорност организационих јединица, односно лица која учествују у планирању, као и друга  питања од значаја за поступак планирања набавки.

Члан 6.
План јавних набавки доноси се на годишњем нивоу и садржи обавезне елементе одређене Законом и подзаконским актом.
План јавних набавки доноси директор наручиоца- директор школе  до 15.фебруара за текућу годину, поштујући правила о његовом  сачињавању  и објављивању на Порталу јавних набавки која су прописана Законом и подзаконским актом. План јавних набавки објављује се на Порталу јавних набавки у року од десет дана од дана доношења.
Поред плана јавних набавки из става 1. овог члана, наручилац посебно планира  и набавке на које се Закон не примењује из члана 7, 7а, 39.став 2, 122. и 128. Закона, односно припрема посебан план изузетих набавки који садржи податке о укупној вредности набавки по сваком основу за изузеће.

Критеријуми  за планирање набавки
Члан 7.
Критеријуми који  се примењују за планирање сваке набавке су:
1)	да ли је предмет набавке у функцији обављања делатности и у складу са планираним циљевима који су дефинисани у релевантним документима (прописи, стандарди, годишњи програми пословања, усвојене стратегије и акциони планови...)
2)	да ли техничке спецификације и количине одређеног предмета набавке одговарају стварним потребама наручиоца;
3)	да ли је процењена вредност набавке одговарајућа с обзиром на циљеве набавке, а имајући у виду техничке спецификације, неопходне количине и стање на тржишту (цена и остали услови набавке);
4)	да ли набавка има за последицу стварање додатних трошкова, колика је висина и каква је природа тих трошкова и да ли је као таква  исплатива;
5)	да ли постоје друга могућа решења за задовољавање исте потребе и које су предности и недостаци тих решења у односу на постојеће;
6)	стање на залихама, односно праћење и анализа показатеља у вези са потрошњом добара (дневно, месечно, квартално, годишње и сл);
7)	прикупљање и анализа постојећих информација и база података о добављачима и закљученим уговорима;
8)	праћење и поређење трошкова одржавања и коришћења постојеће опреме у односу на трошкове нове опреме, исплативост инвестиције, исплативост ремонта постојеће  опреме и сл;
9)	трошкови животног циклуса предмета јавне набавке (трошак набавке,  трошкови  употребе и одржавања, као и трошкови одлагања након употребе);
10)	ризици и трошкови у случају неспровођења поступка набавке, као и трошкови  алтернативних решења.
1)	

Начин исказивања потреба, провера исказаних потреба и утврђивање стварних потреба предмета набавке

Члан 8.
Директор Школе, задужен за координацију  поступка  планирања  (у  даљем тексту: носилац планирања), пре почетка поступка пријављивања потреба за предметима набавки, доставља осталим учесницима инструкције за планирање.
Члан 9.
Инструкције се израђују у складу са усвојеним планом развоја и садрже методологију за утврђивање и исказивање потреба за предметима набавки, као и критеријуме и мерила који су од значаја за одређивање редоследа приоритета набавки, оцену оправданости исказаних потреба и процену вредности набавке.
Инструкцијама се одређују полазни елементи за планирање потреба који се базирају на: подацима о извршеним набавкама, стању залиха и очекиваним променама у вршењу појединих пословних активности у складу са развојним циљевима, као и релевантни подаци у вези са пројекцијом макроекономских и других релевантних тржишних кретања у планској години.
Инструкцијама се унифицира и стандардизује исказивање потребе за одређеним добрима, услугама и радовима и одређује се која организациона јединица планира које предмете набавки.
Члан 10.
Поступак планирања учесници у планирању-запослени почињу утврђивањем стварних потреба за предметима набавки, које су неопходне за обављање редовних активности из делокруга  и које су у складу са постављеним циљевима.
Стварне потребе за добрима, услугама и радовима које треба набавити учесници  у планирању одређују у складу  са критеријумима за планирање набавки.
Члан 11.
Проверу да ли су исказане потребе у складу са критеријумима за планирање набавки врши носилац планирања.
Након извршене провере, носилац планирања обавештава учеснике у планирању о свим уоченим неслагањима потреба са критеријумима за планирање набавки.
Члан 12.
Након пријема обавештења из члана 11. Правилника, учесници у планирању врше неопходне исправке и утврђују стварну потребу за сваку појединачну набавку, о чему обавештавају  носиоца планирања.

Правила и начин одређивања предмета набавке и техничких спецификација предмета набавке
Члан 13.
Предмет набавке су добра, услуге или радови који су одређени у складу са Законом и Општим речником набавки.

Техничким спецификацијама се предмет набавке одређује у складу са Законом и критеријумима за планирање набавки, тако да се предмет набавке опише на једноставан, јасан, објективан, разумљив и логично структуиран начин.
Правила и начин  одређивања процењене вредности јавне набавке
Члан 14.
Процењена вредност јавне набавке одређује се у складу са техничким спецификацијама утврђеног предмета набавке и утврђеним количинама, а као резултат претходног искуства у набавци конкретног предмета набавке и спроведеног истраживања тржишта.
Приликом одређивања процењене вредности јавне набавке не може се одређивати процењена вредност јавне набавке, нити се може делити истоврсна јавна набавка на више набавки с намером избегавања примене Закона или правила oдређивања врсте поступка у односу на процењену вредност јавне набавке. Истоврсна јавна набавка је набавка која има исту или сличну намену, при чему исти понуђачи у односу на природу делатности коју обављају могу да је испуне.

Начин испитивања и истраживања тржишта  предмета набавке
Члан 15.
Учесници у планирању испитују и истражују тржиште сваког појединачног предмета набавке, и то тако што: испитују степен  развијености  тржишта,  упоређују цене више потенцијалних понуђача, прате квалитет, период гаранције, начин и  трошкове одржавања, рокове испоруке, постојеће прописе и стандарде, могућности на тржишту за задовољавање потреба наручиоца на другачији начин и др.
Учесници у планирању испитују и истражују тржиште на неки од следећих начина:
-	испитивањем претходних искустава у набавци овог предмета набавке (постојеће информације и базе података о добављачима и уговорима);
-	истраживањем путем интернета (ценовници понуђача, Портал јавних набавки, сајтови других наручилаца, сајтови надлежних институција за објаву релевантних информација о тржишним кретањима...);
-	испитивање искустава других наручилаца;
-	примарно сакупљање података (анкете, упитници...)
-	на други погодан начин, имајући у виду сваки предмет набавке појединачно.

Одређивање одговарајуће врсте поступка јавне набавке и утврђивање истоврсности добара, услуга и радова
Члан 16.
Носилац планирања, након утврђивања списка свих предмета набавки, одређује  у сарадњи са правном и финансијском службом Школе укупну процењену вредност истоврсних предмета набавке на нивоу читавог наручиоца.
Носилац планирања у сарадњи са правном и финансијском службом Школе одређује   врсту   поступка   за   сваки   предмет   јавне   набавке,   у  складу  са  укупном

процењеном вредношћу истоврсног предмета набавке, и у складу са другим одредбама Закона, те основаност изузећа од примене Закона у складу са чл. 7, 7а, 39. став 2., 122.  и
128. Закона.
У складу са претходно дефинисаном врстом поступка, обједињују се истоврсна добра, услуге и радови у јединствени поступак, где год је то могуће, имајући у виду динамику потреба и плаћања.

Начин одређивања периода на који се уговор о  јавној набавци закључује
Члан 17.
Период на који се уговор о јавној набавци закључује, одређује се, у складу са важећим прописима и реалним потребама наручиоца, начелом економичности и ефикасности,  а као резултат  истраживања тржишта сваког предмета набавке.

Одређивање динамике покретања поступка јавне набавке
Члан 18.
Динамику покретања поступака јавних набавки одређује носилац планирања, у складу са претходно дефинисаним оквирним датумима закључења уговора, а имајући у виду врсту поступка јавне набавке који се спроводи за сваки предмет набавке, објективне рокове за припрему и достављање понуда, као и прописане рокове за захтев за заштиту права.

Испитивање оправданости резервисане јавне набавке
Члан 19.
Носилац планирања, као резултат истраживања тржишта сваког предмета набавке, одређује да ли је оправдано (могуће или објективно) спровести резервисану јавну набавку.

Израда  и доношење плана јавних набавки
Члан 20.
Обавезе и овлашћења (одговорности) учесника у планирању су дефинисани тако што у предвиђеном року:
–	носилац планирања израђује и доставља инструкције за планирање свим учесницима планирања на стандардизованим обрасцима и табелама за пријављивање потреба и обавештава учеснике у планирању о року за пријављивање потреба до 30.06. текуће  године за наредну годину;
–	учесници у планирању утврђују и исказују потребе за предметима набавки (исти морају доставити описе предмета набавки, количине, процену вредности набавке, као и образложења која су од значаја за оцену оправданости, процену приоритета набавке, као и одређивање врсте поступка јавне набавке, односно основа за изузеће од примене Закона) до 10.08. текуће  године за наредну годину;
–	учесници у планирању достављају носиоцу планирања документ са
–	

исказаним потребама до 15.08. текуће  године за наредну годину;
–	носилац планирања проверава исказане потребе (врши формалну, рачунску и логичку контролу предложених предмета, количина, процењене вредности, приоритета набавки као и осталих података, и предлаже њихове исправке) и о томе обавештава учеснике у планирању до 20.08. текуће  године за наредну годину;
–	учесници у планирању врше  неопходне исправке и  утврђују стварне потребе за предметима набавки и о томе достављају документ носиоцу планирања до 31.08. текуће  године за наредну годину;
–	носилац  планирања обједињује потребе на нивоу наручиоца и
доставља документ  обједињених потреба  правно-финансијској сужби  Школе до
10.09. текуће  године за наредну годину;
– правно-финансијска служба разматра усклађеност пријављених потреба предмета набавки са стварним потребама наручиоца, а пре свега са стратешким приоритетима, усвојеним оперативним циљевима и одобреним пројектима и оцењује оправданост пријављених потреба. Комисија за контролу може од учесника у планирању и носиоца планирања захтевати додатна објашњења и измене планираних предмета  набавке,  количина,  процењене  вредности,  редоследа  приоритета  и  др. до
20.9.	текуће  године за наредну годину;
–	носилац планирања у сарадњи са правном и финансијском службом врши усклађивања и сачињава Нацрт плана јавних набавки на нивоу наручиоца, у складу са Законом и подзаконским актом до 30.09. текуће  године за наредну годину;
–	носилац планирања сачињава и Нацрт плана набавки на које се Закон не примењује из члана 7, 7а, 39.став 2, 122. и 128. Закона, који садржи податке о предмету набавке, процењеној вредности и основу за изузеће до 05.10. текуће године за наредну годину;
–	носилац планирања доставља Нацрт плана јавних набавки и Нацрт плана набавки на које се Закон не примењује из члана 7, 7а, 39.став 2, 122. и 128. Закона, финансијској служби ради усаглашавања са буџетом Републике Србије, територијалне аутономије, локалне самоуправе или финансијским планом наручиоца до 15.10. текуће године за наредну годину; ;
–финсијска служба разматра усаглашеност Нацрта плана јавних набавки и Нацрт плана набавки на које се Закон не примењује из члана 7, 7а, 39.став 2, 122.  и  128. Закона, са расположивим средствима из нацрта финансијског плана или нацртом буџета Републике Србије, територијалне аутономије, локалне самоуправе и обавештава Руководиоца наручиоца и организациону јединицу задужену за контролу, о потреби усклађивања до 15.01. календарске године у којој  се план доноси;

Усаглашавање са нацртом финансијског плана и израда  Предлога плана јавних набавки
Члан 21.
Обавезе и овлашћења учесника у планирању у овој фази су дефинисани  тако што у предвиђеном року:

–	носилац планирања на основу реда приоритета набавки, критеријума и мерила унапред одређених инструкцијама за планирање, доставља учесницима у планирању образложени предлог потребних корекција Нацрта плана јавних набавки и Нацрт плана набавки на које се Закон не примењује из члана 7, 7а, 39.став 2, 122. и 128. Закона, ради усклађивања до 20.01. календарске године у којој  се план доноси;
–	учесници у планирању достављају предлоге корекција Нацрта плана јавних набавки и Нацрт плана набавки на које се Закон не примењује из члана 7, 7а, 39.став   2,
122. и 128. Закона, носиоцу планирања до 23.01. календарске године у којој се план доноси;
– носилац планирања уноси корекције Нацрта плана јаних набавки и  Нацрт плана набавки на које се Закон не примењује из члана 7, 7а, 39.став 2, 122.  и  128. Закона, те након усклађивања припрема Предлог плана јавних набавки и Предлог плана набавки на које се Закон не примењује из члана 7, 7а, 39. став 2, 122. и 128. Закона, до
23.01. календарске године у којој  се план доноси;

Члан 22.
Директор Школе  доноси годишњи план јавних набавки.
Са донетим  планом јавних набавки упознаје се  Школски  одбор.
На основу утврђених набавки на које се не применује Закон  у складу са чл. 7,  7а,
39.	став 2., 122. и 128. Закона, на предлог носиоца планирања одговорно лице усваја План набавки на које се Закон не примењује, који садржи податке о укупној вредности набавке по сваком основу за изузеће.
Члан 23.
План јавних набавки објављује се на Порталу јавних набавки у року од десет дана од дана доношења, и истовремено доставља учесницима у планирању.
Члан 24.
Измене и допуне плана јавних набавки доносе се у поступку који је прописан за доношење плана јавних набавки и носилац планирања их објављује на Порталу јавних набавки у року од десет дана од дана доношења.

Циљеви поступка јавне набавке
Члан 25.
У поступку јавне набавке морају бити остварени циљеви поступка јавне  набавке, који  се односе на:
1)	целисходност и оправданост јавне набавке – прибављање добара, услуга или радова одговарајућег квалитета и потребних количина, за задовољавање стварних потреба наручиоца на ефикасан, економичан и ефективан начин;
2)	економично и ефикасно трошење јавних средстава – принцип „вредност за новац“, односно прибављање добара, услуга или радова одговарајућег квалитета по најповољнијој цени;
3)	ефективност (успешност) – степен до кога су постигнути  постављени циљеви, као и однос између планираних и остварених ефеката одређене набавке;
1)	

4)	транспарентно трошење јавних средстава;
5)	обезбеђивање конкуренције и једнак положај свих понуђача у поступку јавне набавке;
6)	заштиту животне средине и обезбеђивање енергетске ефикасности;
7)	благовремено и ефикасно спровођење поступка јавне набавке за потребе несметаног одвијања процеса рада наручиоца и благовременог задовољавања потреба осталих корисника.

Достављање, пријем писмена и комуникација  у пословима јавних набавки
Члан 26.
Достављање, пријем, кретање и евидентирање понуда, пријава и других писмена у вези са поступком јавне набавке и обављањем послова јавних набавки (планирање, спровођење поступка и извршење уговора о јавној набавци), обавља секретар Школе, који прима, отвара и прегледа, заводи, распоређује пошту и доставља организационим јединицама.
Члан 27.
Пошту прима запослени задужен за пријем поште-секретар Школе, у складу с распоредом радног времена, а у његовом одсуству административно-финансијски радник.
Примљена пошта заводи се у одговарајућој евиденцији истог дана кад је примљена и под датумом под којим је примљена и одмах се доставља у рад.
Примљене понуде у поступку јавне набавке, измене и допуне понуде, заводе се   у тренутку пријема и на свакој понуди, односно измени или допуни понуде, обавезно  се мора назначити датум и тачно време пријема.
Уколико запослени из става 1. овог члана утврди неправилности приликом пријема понуде [нпр. понуда није означена као понуда па је отворена, достављена је отворена или оштећена коверта и сл], дужан је да о томе сачини белешку и достави је председнику комисије за јавну набавку.
Примљене понуде у затвореним ковертама до отварања понуда када се предају комисији за јавну набавку.
Пријем понуда потврђује се потписом председника комисије за јавну набавку  или члана комисије, у посебној евиденцији о примљеним понудама.
Секретар Школе као и сви запослени који су имали увид у податке о достављеним понудама, дужни су да чувају као пословну тајну имена заинтересованих лица, понуђача, подносилаца пријава, као и податке о поднетим понудама, односно пријавама, до отварања понуда, односно пријава.

Члан 28.
Електронску пошту друга лица достављају на имејл адресе које су одређене за пријем поште у електронском облику или на други начин, у складу са законом или посебним прописом.

Ако се при пријему, прегледу или отварању електронске поште утврде неправилности или други разлози који онемогућавају поступање по овој пошти (нпр. недостатак основних података за идентификацију пошиљаоца – имена и презимена или адресе, немогућност приступа садржају поруке, формат поруке који није прописан, подаци који недостају и сл.), та пошта се преко имејл налога враћа пошиљаоцу, уз навођење разлога враћања.
Запослени је дужан да секретару школе без  одлагања  достави,  ради завођења, сву електронску пошту коју је употребом имејл налога или на  други  одговарајући  начин непосредно примио од других лица, а која садржи акте којима се покреће, допуњава, мења, прекида или завршава нека службена радња, односно пословна активност.
Потврда о пријему електронске поште издаје се коришћењем имејл налога (корисничке адресе) или на други погодан начин.
Члан 29.
Сва акта у поступку јавне набавке потписује руководилац наручиоца-директор Школе, изузев аката које у складу са одредбама Закона потписује комисија за јавну набавку.
Спровођење поступка јавне набавке Налог за покретање поступка јавне набавке
Члан 30.
Налог за покретање поступка јавне набавке издаје директор Школе.
Налог из става 1. овог члана издаје се запосленом чијем је опису послова по систематизацији спровођење поступака јавних набавки-секретару Школе, у року за покретање поступка  који је одређен Планом јавних набавки.
Члан 31.
Директор Школе уз налог за покретање поступка јавне набавке, доставља образложење за покретање преговарачког поступка без објављивања позива за подношење понуда и потребне доказе, уколико сматра да су испуњени Законом прописани услови за покретање ове врсте поступка.
Секретар Школе упућује Управи за јавне набавке захтев за добијање мишљења о основаности примене преговарачког поступка без објављивања позива за подношење понуда, о чему обавештава подносиоца захтева.
Члан 32.
По пријему налога за покретање поступка јавне набавке, секретар Школе проверава да ли је јавна набавка предвиђена Планом јавних набавки наручиоца.

Начин поступања по налогу за покретање поступка јавне набавке

Члан 33.
На основу добијеног налога, секретар Школе без одлагања сачињава предлог одлуке о покретању поступка јавне набавке и  предлог решења  о образовању комисије  за јавну набавку,  који  садрже све потребне елементе прописане Законом.

Одлука и решење се, заједно са налогом за покретање поступка јавне набавке и осталом пратећом документацијом, достављају директору Школе  на потпис.

Начин именовања чланова комисије за јавну набавку, односно лица која спроводе поступак јавне набавке

Члан 34.
Комисија за јавну набавку има најмање три члана од којих је један службеник за јавне набавке или лице са стеченим образовањем на правном факултету, на студијама другог степена (дипломске академске студије - мастер, специјалистичке академске студије, специјалистичке струковне студије), односно на основним студијама у трајању од најмање четири године.
Решењем се именују и заменици чланова  комисије.
У поступцима јавних набавки добара, услуга или радова чија је процењена вредност већа од троструког износа вредности горњег лимита јавне набавке мале вредности, службеник за јавне набавке мора бити члан Комисије.
За члана комисије може бити именован службеник за јавне набавке и у поступцима јавних набавки добара, услуга или радова чија је  процењена  вредност мања од вредности утврђене ставом 3. овог члана.
Чланови комисије именују се из реда запослених.
За чланове комисије се именују лица која имају одговарајуће  стручно  образовање из области из које је предмет јавне набавке.
Ако наручилац нема запослено лице које има одговарајуће  стручно образовање из области из које је предмет јавне набавке, у комисију се може именовати лице које  није запослено код наручица.
У комисију се не могу именовати лица која могу бити у сукобу интереса за предмет јавне набавке.
Након доношења решења,  чланови комисије потписују изјаву којом потврђују да  у предметној јавној набавци нису у сукобу интереса.

Начин пружања стручне помоћи комисији, односно лицима која спроводе поступак јавне набавке
Члан 35.
Сви запосени дужни су да у оквиру своје надлежности пруже стручну помоћ комисији.
Начин поступања у току израде  конкурсне документације

Члан 36.
Комисија за јавну набавку припрема конкурсну документацију, на начин утврђен Законом и подзаконским актима који  уређују област  јавних набавки, тако  да понуђачи на основу исте могу да припреме прихватљиву и одговарајућу понуду.

Конкурсна документација мора да садржи елементе прописане подзаконским актом којим су уређени обавезни елементи конкурсне документације у поступцима јавних набавки.
Конкурсна документација мора бити потписана од стране комисије најкасније до дана објављивања.
Комисија је дужна да, у складу са Законом, подзаконским актима, одлуком о покретању поступка и решењем којим је образована, спроведе све радње потребне за реализацију јавне набавке.

Додатне информације или појашњења и измене и допуне конкурсне документације
Члан 37.
Додатне информације или појашњења и потребне измене и допуне конкурсне документације, сачињава комисија за јавну набавку.

Објављивање  у поступку јавне набавке
Члан 38.
Огласи о јавним набавкама објављују се на Порталу јавних набавки и интернет страници наручиоца. Објављивање огласа на Порталу службених гласила Републике Србије и база прописа регулисано је одредбом члана 57. став 2. Закона.
Објављивање огласа о јавној набавци, конкурсне документације и других аката у поступку јавне набавке на Порталу јавних набавки врши секретар Школе, као члан комисије за јавну набавку, у складу са Законом, а на интернет страници Школе, запослени задужен за уређивање исте.

Отварање понуда
Члан 39.
На поступак отварања понуда примењују се прописи којима се уређују јавне набавке.
Отварање понуда се спроводи на месту и у време који су наведени у позиву за подношење понуда, као и у конкурсној документацији.
Отварање понуда се спроводи одмах након истека рока за подношење понуда Отварање  понуда  је  јавно  и  може  присуствовати  свако  заинтересовано лице.
Наручилац  ће  искључити  јавност  у поступку отварања понуда  уколико  је  то потребно
ради заштите података који представљају пословну тајну у смислу закона којим се уређује заштита пословне тајне или представљају тајне податке у смислу закона којим  се уређује  тајност података.
У поступку отварања понуда могу активно учествовати само овлашћени представници понуђача.

Прeдстaвник пoнуђaчa кojи учeствуje у пoступку oтвaрaњa пoнудa имa прaвo дa приликoм oтвaрaњa пoнудa  изврши увид у пoдaткe из пoнудe кojи  сe унoсe у зaписник  o oтвaрaњу пoнудa.
Приликом отварања понуда комисија сачињава записник, који садржи податке предвиђене Законом. Образац записника саставни је део овог правилника.
Записник о отварању понуда потписују чланови Комисије и представници понуђача, који преузимају примерак записника а понуђачима који нису учествовали у поступку отварања понуда доставља се записник у року од три дана од дана отварања.

Начин поступања у фази стручне оцене понуда

Члан 40.
Комисија за јавну набавку је дужна да, након отварања понуда,  приступи стручној оцени понуда у складу са Законом, и о прегледу и оцени понуда за јавну набавку сачини извештај о стручној оцени понуда.
Извештај  из става 1. овог члана мора да садржи нарочито следеће податке:
1)	предмет јавне набавке;
2)	процењену вредност јавне набавке укупно и посебно за сваку партију;
3)	основне податке о понуђачима;
4)	понуде које су одбијене, разлоге за њихово одбијање и понуђену цену тих понуда;
5)	ако је понуда одбијена због неуобичајено ниске цене, детаљно образложење – начин на који је утврђена  та цена;
6)	начин примене методологије доделе пондера;
7)	назив понуђача коме се додељује уговор, а ако је понуђач навео да ће набавку извршити уз помоћ подизвођача и назив подизвођача.
Образац извештаја је саставни део овог правилника.
Одредбе овог члана сходно се примењују и на извештај о стручној оцени  пријава.
Доношење одлуке у поступку

Члан 41.
У складу са Извештајем о стручној оцени понуда, комисија за јавну набавку припрема предлог одлуке о додели уговора, предлог одлуке о закључењу оквирног споразума,  предлог одлуке  о обустави поступка јавне набавке, односно предлог одлуке  о признавању квалификације, који мора бити образложен и мора да садржи нарочито податке из извештаја о стручној оцени понуда и упутство о правном средству.
Предлог одлуке из става 1. овог члана доставља се директору Школе на потписивање.
Потписана одлука се објављује на Порталу јавних набавки и на интернет страници наручиоца у року од три дана од дана доношења.

Начин поступања у току закључивања уговора

Члан 42.
По истеку рока за подношење захтева за заштиту права којим се оспорава одлука  о додели уговора, односно одлука о закључењу оквирног споразума, те уколико у року предвиђеним Законом није поднет захтев за заштиту права или је захтев  за  заштиту права одбачен или одбијен, служба набавке сачињава предлог уговора, односно оквирног споразума, а исти мора одговарати моделу из конкурсне документације.
Секретар Школе упућује у процедуру потписивања предлог уговора, који након прегледа, потписује овлашћено лице –директор Школе у року не дужем од пет  дана.
Уговор  се  сачињава  у  довољном  четири  примерка,  по два  за  сваку уговорну
страну.
Након    потписивања   уговора   од   стране   овлашћеног   лица,   секретар Школе
доставља примерке уговора на потписивање другој уговорној страни у року од осам дана од дана протека рока за подношење захтева за заштиту права.
Један потписани примерак уговора доставља служби  финансија-рачуноводству.

Поступање у случају подношења захтева за заштиту права
Члан 43.
Комисија поступа по пријему захтева за заштиту  права, у складу са Законом.

Овлашћења и одговорности у поступку јавне набавке
Члан 44.
Секретар Школе координира рад комисија за јавне набавке, пружа  стручну  помоћ комисији у вези са спровођењем поступка и обавља друге активности у вези са спровођењем поступка јавне набавке.
За законитост спровођења поступка јавне набавке, сачињавање предлога и доношење одлука, решења и других аката у поступку јавне набавке одговорни су: директор Школе,  секретар Школе  и комисија за јавну набавку.
Акте у поступку јавне набавке сачињава секретар Школе, а комисија за јавну набавку сачињава конкурсну документацију, записник о отварању понуда и извештај о стручној оцени понуда.
Секретар Школе  одређује обликовање јавне набавке по партијама.
Додатне услове за учешће у поступку јавне набавке, одређује комисија за јавну набавку.
Техничке спецификације предмета јавне набавке одређује, зависно од врсте предмета директор школе или Дирекција за урбанизам и изградњу Града Крушевца и одговорни су за исте, а дужан су да потпишу и овери сваку страницу техничких спецификација.
Техничке спецификације, као обавезан део  конкурсне  документације, подносилац захтева одређује на начин који ће омогућити задовољавање стварних  потреба наручиоца и истовремено омогућити широком кругу понуђача да поднесу одговарајуће понуде.

Критеријуме за доделу уговора и елементе критеријума, као и методологију за доделу пондера за сваки елемент критеријума, начин навођења, описивања и вредновања елемената критеријума у конкурсној документацији, утврђује комисија, узимајући  у обзир врсту, техничку сложеност, трајање, вредност јавне набавке и сл.
Утврђивање упоредивости понуђене цене са тржишном ценом врши сужба финансија и комисија.
Модел уговора сачињава комисија.
У поступку заштите права поступа комисија за набавку. Ако је захтев за заштиту права уредан, благовремен и изјављен од стране овлашћеног лица, комисија за јавну набавку је дужна да на основу чињеничног стања, у име и за рачун наручиоца одлучи  по поднетом захтеву, тако што са примљеним захтевом за заштиту права предузима радње на начин, у роковима и у складу са поступком који  је прописан  Законом.
За поступање у роковима за закључење уговора, одговорни су директор и секретар Школе.
Прикупљање података, сачињавање и достављање извештаја о јавним набавкама Управи за јавне набавке и Државној ревизорској институцији врше рачуноводство и секретар  Школе,  након потписивања од стране овлашћеног лица.

Начин  обезбеђивања конкуренције
Члан 45.
Конкуренција у свим поступцима јавне набавке обезбеђује се у складу са  Законом, уз  обавезу примене начела транспарентности поступка јавне набавке.
У поступку јавне набавке неопходно је одредити услове за учешће у поступку, техничке спецификације и критеријуме за доделу уговора на начин који обезбеђује учешће што већег броја понуђача и подносиоца пријава и који не ствара  дискриминацију међу понуђачима.
У циљу обезбеђивања конкуренције, у поступку јавне набавке мале вредности позив може да се упути на адресе најмање три лица која су према сазнањима наручиоца способна да изврше набавку,  а када год је могуће  и на адресе већег броја лица.
У преговарачком поступку без објављивања позива за подношење понуда позив се упућује, увек ако је то могуће, на адресе најмање три лица која су према сазнањима наручиоца способна да изврше набавку, а када год је могуће и на адресе већег броја  лица.
У случају набавки на које се Закон не примењује позив се упућује, увек ако је то могуће, на адресе најмање три лица која су према сазнањима наручиоца способна да изврше набавку.
До сазнања о потенцијалним понуђачима који могу да изврше предмет јавне набавке, долази се истраживањем тржишта на начин одређен у делу планирања набавки.

Начин поступања у циљу заштите  података и одређивање поверљивости
Члан 46.
Секретар Школе, чланови комисије, као и сви запослени који су имали увид у податке о понуђачима које је као поверљиве, у складу са Законом, понуђач означио у понуди, дужни су да исте чувају као поверљиве и одбију давање информације која би значила повреду поверљивости података добијених у понуди.
Не сматрају се поверљивим докази о испуњености обавезних услова, цена и други подаци из понуде који су од значаја за примену елемената критеријума и рангирање понуде.
Понуде и сва документација из поступка набавке, чува се у архиви Школе, уз предузмање свих мера у циљу заштите података у складу са законом.
Свим лицима која учествују у спровођењу поступка јавне набавке, односно у припреми конкурсне документације за јавну набавку или појединих њених делова, забрањено је да трећим лицима саопштавају било које незваничне податке у вези са јавном набавком.
Документација се чува у секретаријату Школе до извршења уговора, након чега  се доставља надлежном запосленом на архивирање.

Одређивање поверљивости
Члан 47.
У конкурсној документацији може се захтевати заштита поверљивости података који  се понуђачима стављају на располагање, укључујући   и њихове подизвођаче.
Преузимање конкурсне документације може се условити потписивањем изјаве или споразума о чувању поверљивих података уколико ти подаци представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује  тајност података.
Секретар Школе, за сваку конкретну набавку приликом достављања решења о именовању, члановима комисије доставља и информацију о поверљивим  подацима.
Комисија је дужна да поступа са поверљивим подацима у складу са Законом.

Начин евидентирања свих радњи и аката, чувања документације у вези са јавним набавкама и вођења евиденције закључених уговора  и добављача

Члан 48.
Наручилац је дужан да евидентира све радње и акте током планирања, спровођења поступка и извршења јавне набавке, да чува сву документацију везану за јавне набавке у складу са прописима који уређују област документарне грађе и архива, најмање десет година од истека уговореног рока за извршење појединачног уговора о јавној набавци, односно пет година од доношења одлуке о обустави поступка и да води евиденцију свих закључених уговора о јавним набавкама и евиденцију добављача.
Секретар Школе и финансијска служба - рачуноводство је дужна да прикупља и евидентира  податке  о  поступцима  јавних набавки  и  закљученим уговорима о јавним

набавкама, као и да Управи за јавне набавке доставља тромесечни извештај најкасније до 10-ог у месецу који следи по истеку тромесечја, у складу са Законом.
Тромесечни извештај из става 1. овог члана потписује директор Школе или лице које  он овласти.
Након извршења уговора о јавној набавци или коначности одлуке о обустави поступка, секретар Школе сву документацију доставља запосеном задуженом за архивирање, који је дужан да чува  сву документацију везану за  јавне набавке у складу са прописима који уређују област документарне грађе и  архива, најмање десет година  од истека уговореног рока за извршење појединачног уговора о јавној набавци, односно пет година од доношења одлуке о обустави поступка.
Секретар Школе и служаба финансија воде евиденцију свих закључених уговора о јавним набавкама и евиденцију добављача, у писаној и/или електронској форми.

Набавке на које се закон не примењује
Члан 49.
Набавке  на које  се закон  не примењује одређене су    чл. 7, 7а, 39. став 2., 122. и
128.	Закона.
У набавкама чији износ не прелази 200.000 динара закључивање уговора није обавезно. Исплата се врши на основу фактуре, а на односе између страна се примењују одредбе којима су регулисани облигациони односи.

Контрола јавних набавки

Члан 50.
Интерну Контролу јавних набавки врши  орган управљања-Школски одбор.
Члан 51.
Контрола јавних набавки обухвата контролу мера, радњи и аката наручиоца у поступку планирања, спровођења поступка и извршења уговора о јавној набавци, и  то:
1)	поступка планирања и целисходности планирања конкретне јавне набавке са становишта потреба и делатности наручиоца;
2)	критеријума за сачињавање техничке спецификације;
3)	начина испитивања тржишта;
4)	оправданости додатних услова за учешће у поступку јавне набавке и критеријума за доделу уговора;
5)	начина и рокова плаћања, авансе, гаранције за дате авансе;
6)	извршења уговора, а посебно квалитет испоручених добaра и пружених услуга,  односно изведених радова;
7)	стања залиха;
8)	начина коришћења  добара и услуга.
1)	

Члан 52.
Контрола се може вршити у току и након планирања набавки, спровођења поступка јавне набавке и извршења уговора о јавној набавци.
Вршење контроле не задржава поступак планирања, спровођења или извршења набавки.
Члан 53.
У току вршења контроле јавних набавки, учесници у планирању су дужни да доставе органу задуженом за контролу јавних набавки тражене информације и документа која су у њиховом поседу или под њиховом контролом, у реалном року који одреди организациона јединица задужена за контролу јавних набавки, а који омогућава организационој јединици да припреми и достави тражену документацију или информације.
Комуникација у току вршења контроле се обавља писаним путем.
Члан 54.
Школски одбор усваја годишњи извештај о јавним набавкама до  31.  јануара текуће  године за претходну годину.

Начин праћења извршења  уговора о јавној набавци

Правила за достављање уговора и потребне документације унутар наручиоца

Члан 55.
Секретар школе непосредно по закључењу уговора о јавној набавци, уговор доставља:
-	запосленом на пословима рачуноводства и финансија;
-	другим запосеним којеи могу бити укључени у праћење извршења уговора, које  су корисници испоручених добара, пружених услуга или изведених радова или на чије ће активности утицати извршење уговора.

Правила комуникације са другом уговорном страном у вези са извршењем уговора

Члан 56.
Комуникација са другом уговорном страном у вези са извршењем уговора о јавној набавци одвија се искључиво писаним путем, односно путем поште,  електронске  поште или факсом.
Комуникацију са другом уговорном страном у вези са извршењем уговора о јавној набавци може вршити само лице које је овлашћено од стране руководиоца организационе јединице у чијем је делокругу располагање добрима, услугама или радовима  који   су  предмет  уговора  о  јавној  набавци,  односно  у  чијем  је  делокругу

њихово управљање (у даљем тексту: организациона јединица у чијем је делокругу праћење извршења уговора о јавној набавци).
Наручилац одмах по закључењу уговора о јавној набавци обавештава другу уговорну страну о контакт подацима лица које је овлашћено да врши комуникацију у вези са праћењем извршења уговора.

Одређивање лица за праћење извршења уговора о јавним  набавкама
Члан 57.
Директор Школе именује лице/а које/а ће вршити квантитативни и квалитативни пријем добара, услуга или радова, односно које/а ће вршити остале потребне радње у вези са праћењем извршења уговора о јавној набавци.
Пријем добара, услуга и радова може се вршити и комисијски. Комисију решењем именује руководилац из става 1. овог члана.

Критеријуми, правила и начин провере квантитета и квалитета испоручених добара, пружених услуга или изведених радова
Члан 58.
Лице/а које/а је/су именовано/а да врши/е квантитативни и квалитативни пријем добара, услуга  или радова, проверава/ју:
-	да ли количина испоручених добара, пружених услуга или изведених радова одговара уговореном;
-	да ли врста и квалитет испоручених добара, пружених услуга или изведених радова одговарају уговореним, односно да ли су у свему у складу са захтеваним техничким спецификацијама и понудом.

Правила за потписивање докумената о извршеном  пријему добара, услуга или радова
Члан 59.
Лице/а које/а је/су именовано/а да врши/е квантитативни и квалитативни пријем добара, услуга  или радова, сачињава/ју:
-	записник о квантитативном пријему добара, услуга или радова, чиме се потврђује  пријем  одређене  количине  и   тражене  врсте  добара, услуга или радова,  као  и  пријем  неопходне  документације (уговор, отпремница,  улазни  рачун   и  сл.)  и
-	записник о квалитативном пријему добара, услуга или радова, чиме  се  потврђује да испоручена добра, услуге  или радови у свему одговарају уговореним.
Записници се потписују од стране запосленог/их из става 1. овог члана и овлашћеног представника друге уговорне стране и сачињавају се у два истоветна примерка, од чега по један примерак задржава свака уговорна страна.

Правила поступања у случају  рекламација у вези са извршењем уговора
Члан 60.
У случају када лице/а које/а је/су именовано/а да врши/е радње  у  вези  са  праћењем извршења уговора о јавним набавкама утврди/е да количина или квалитет испоруке не одговара уговореном, оно/а не сачињава/ју записник о квантитативном пријему и записник о квалитативном пријему, већ сачињава/ју и потписује/ју рекламациони записник, у коме наводи/е у чему испорука није у складу са уговореним.
Запослени у чијем је делокругу праћење извршења уговора о јавној набавци рекламациони записник доставља Секретару Школе.
Секретар Школе доставља другој уговорној страни рекламациони записник  и даље поступа поводом рекламације у вези са извршењем уговора.
Поступање по рекламацији уређује  се уговором о јавној набавци, законом  којим се уређују  облигациони односи и другим прописима који уређују ову  област.

Правила пријема  и оверавања рачуна и других  докумената за плаћање

Члан 61.
Рачуни и друга документа за плаћање примају се у складу са општим актима и истог дана се достављају рачуноводству.
После пријема рачуна за испоручена добра, пружене услуге или изведене радове, рачуноводство контролише постојање обавезних података на  рачуну  који  су прописани законом, а код увоза добара и комплетност документације о  извршеном увозу,  као и уговорене рокове и услове плаћања.
Ако рачун не садржи све податке прописане законом или ако документација о извршеном увозу није комплетна, рачуноводство враћа рачун издаваоцу рачуна.
Након извршене контроле и комплетирања пратеће документaције за плаћање, рачуноводство обрађује  рачун и исти доставља на плаћање .

Правила поступка реализације уговорених средстава финансијског обезбеђења

Члан 62.
У случају када утврди разлоге за реализацију уговорених средстава финансијског обезбеђења, запосени надлежан за праћење извршења уговора о јавној набавци, о томе без одлагања обавештава секретара Школе, уз достављање потребних образложења и доказа.
Секретар Школе проверава испуњеност услова за реализацију уговорених средстава финансијског обезбеђења и, уколико су за то испуњени услови, обавештава рачуноводство, које  врши  реализацију  уговорених средстава финансијског обезбеђења у складу са важећим прописима.
Рачуноводство:

-	одмах након реализације уговорених средстава финансијског обезбеђења о томе обавештава секретара Школе;
-	води евиденцију реализованих уговорених средстава  финансијског обезбеђења, о чему сачињава годишњи извештај који  доставља руководиоцу наручиоца.

Правила стављања добара на располагање корисницима  унутар наручиоца
Члан 63.
Добра се крајњим корисницима стављају на располагање на основу документа – требовања.
Добра се додељују на коришћење на основу личног задужења запосленог средствима која само он користи.

Правила поступања у вези са изменом уговора

Члан 64.
Запослени у чијем је делокругу праћење извршења уговора о јавној набавци, у случају потребе за изменом уговора о јавној набавци, о томе обавештава секретара Школе.
Уколико друга уговорна страна захтева измену уговора о јавној набавци, запосени задужен за праћење извршења уговора о јавној набавци овај захтев заједно са својим мишљењем о потреби и оправданости захтеваних измена, доставља Секретару Школе.
Секретар Школе проверава да ли су испуњени законом прописани услови за измену уговора о јавној набавци.
Уколико су испуњени законом прописани услови за измену уговора о јавној набавци, Секретар Школе израђује предлог одлуке о измени уговора и предлог анекса уговора, које  доставља на потпис овлашћеном лицу-директору Школе.
Секретар Школе у року од три дана од дана доношења одлуку објављује на Порталу јавних набавки и доставља извештај Управи за јавне набавке и Државној ревизорској институцији.

Поступање у случају потребе за отклањањем грешака у гарантном  року

Члан 65.
Запослени задужен за праћење извршења уговора о јавној набавци, у случају потребе за отклањањем грешака у гарантном року, о томе обавештава другу уговорну страну.
Уколико друга уговорна страна не отклони грешке у гарантном року у складу са уговором, организациона јединица у чијем је делокругу праћење извршења уговора о јавним набавкама о томе обавештава Секретара Школе.
Секретар Школе проверава испуњеност услова за реализацију  уговореног  средства  финансијског  обезбеђења  за  отклањање  грешака  у гарантном року и, уколико

су за то испуњени услови, обавештава рачуноводство, које реализује средство обезбеђења за отклањање грешака  у гарантном року.

Правила за састављање извештаја (анализе) о извршењу  уговора
Члан 66.
Запослени	задужен	за	праћење   извршења   уговора,   сачињава  извештај  о извршењу уговора, који  нарочито садржи:
-	опис тока извршења уговора;
-	укупну  реализовану вредност уговора;
-	уочене проблеме током извршења уговора;
-	евентуалне предлоге за побољшање.
Извештај о свим уговорима који су реализовани у том тромесечју организациона јединица из става 1. овог члана доставља Секретару Школе до 5. у месецу који следи по истеку тромесечја.

Усавршавање  запослених који  обављају послове јавних набавки
Члан 67.
Наручилац ће омогућити континуирано стручно усавршавање запослених који обављају послове јавних набавки.

Завршна одредба

Члан 68.
Овај правилник ступа на снагу у року од осам дана од дана објављивања. Правилник објавити на огласној табли и интернет страници Школе.

Директор школе

                                                             Вуко Влаховић
Сагласност на Правилник је дао Школски одбор, дел.бр.                  године.
Правилник је заведен под дел. бр.   43/1     од 27.02.2017.. године, објављен на огласној табли дана 28.02.2017.. године, а ступио на снагу дана .08.03.2017. године.

Секретар школе

     Весна Гашић

РЕПУБЛИКА СРБИЈА

ОСНОВНА  ШКОЛА" ВАСА ПЕЛАГИЋ"

Дел.бр.:43/1
 Датум:27.02.2017.год.
 ПАДЕЖ

На основу члана 57. став 1. тачка 1) Закона о основама система образовања и васпитања (Сл.гл. РС број 72/2009, 52/201 и 55/2013) Школски одбор је на седници  одржаној 27.02.2017..године,  донео следећу

О Д Л У К У
I	Даје  се  сагласност  на  Правилник  о  ближем  уређивању  поступка  јавне  набавке  број
. године.43/1 од 27.02.2017.год

II	Ова  одлука  чини  саставни део Правилника.

                            О б р а з л о ж е  њ е

На седници Школског одбора одржаној 27.02.2017. године чланови су се упознали са Правилником   о ближем  уређивању поступка  јавне  набавке  број .43/1. од  27.02.2017. године.
Чланови Школског одбора се извршили увид у исти, упознали се са свим његовим деловима, а затим су,  након спроведене  дискусије, једногласно,  јавним  гласњем, донели одлуку да на  исти дају сагласност.

Председник Школског  одбора

_________________________________